สั่งกักตำรวจ 51 นาย ทำงานกับรองสารวัตร กองสืบฯ ติดโควิด-19 ป่วยไปตรวจ จ่ายให้
พล.ต.ต.สันติผบก.สส.บช.น. สั่งกักตำรวจ 51 นาย ใกล้ชิดรองสารวัตร กองสืบฯ ติดโควิด-19 หากใครมีอาการให้ไปตรวจ แล้วมาแจ้งผลต่อผู้บังคับบัญชา ค่าใช้จ่ายดูแลให้เองจากกรณีรองสารวัตร กองสืบฯ ตำรวจนครบาล ติดเชื้อโควิด-19 จากการไปงานวันเกิดเพื่อน จากนั้นไปสังสรรค์ต่อที่ทองหล่อ ก่อนจะกลับมาปฏิบัติงานตามปกติ กระทั่งมีอาการต่อมาเวลา 12.30 น. พล.ต.ต.สันติชัยนิรามัย ผบก.สส.บช.น. ให้สัมภาษณ์กับผู้สื่อข่าวผ่านทางโทรศัพท์ว่า เบื้องต้นหลังจากทราบว่ามีผู้ใต้บังคับบัญชาติดเชื้อโควิด-19 ซึ่งอยู่ในส่วนของ กก.สส.3 บก.สส.บช.น. ได้สั่งการปิดที่ทำการในส่วนของ กก.สส.3 และให้เจ้าหน้าที่ตำรวจ กก.สส.3 ทั้งหมด 51 นาย กักตัวเองอยู่ในที่พักเป็นเวลา 14 วัน หากใครเริ่มมีอาการที่เข้าข่าย ก็ให้ไปตรวจที่โรงพยาบาลของรัฐ หรือหากต้องการทราบผลที่รวดเร็วสามารถเดินทางไปตรวจที่โรงพยาบาลรามคำแหง ซึ่งจะทราบผลภายใน 6 ชั่วโมง แล้วนำผลตรวจแจ้งให้ผู้บังคับบัญชาทราบในส่วนนี้ตนเองจะดูแลค่าใช้จ่ายให้ทั้งนี้ ระหว่างที่เจ้าหน้าที่ตำรวจของ กก.สส.3 ทั้ง 51 นาย กักตัวเองอยู่ในที่พัก ก็สั่งการให้เจ้าหน้าที่กองกำกับการ 1 2 4 และกองวิเคราะห์ มาช่วยเสริมกำลังในการปฏิบัติงานในส่วนของกองกำกับการ 3 เพื่อไม่ให้เกิดผลกระทบต่องานอย่างไรก็ตาม ในวันนี้เวลา 16.00 น. ได้ประสานงานไปยังหน่วยงานที่เกี่ยวข้องเข้ามาดำเนินการฉีดพ่นยาฆ่าเชื้อบริเวณอาคารกองบังคับการสืบสวนสอบสวน กองบัญชาการตำรวจนครบาล ถนนศรีอยุธยา กองกำกับการสืบสวนตำรวจนครบาล 1 กองกำกับการสืบสวนนครบาล 5 รวมถึงห้องปฏิบัติการสมาคมผู้สื่อข่าว และช่างภาพอาชญากรรมแห่งประทศไทย ซึ่งอยู่ในพื้นที่ด้วยรวมถึงสั่งการไปยังทุกหน่วยในกองบังคับการสืบสวนสอบสวนนครบาลทั้งหมด งดเข้ามาภายในอาคารจนกว่าจะทำการฉีดพ่นยาจนแล้วเสร็จ เพื่อป้องกันการแพร่เชื้อไปยังที่อื่นๆ หากใครจำเป็นต้องเข้ามาในตึกจริงๆ ก็ให้ใช้เจลล้างมือที่จัดเตรียมไว้ให้หน้าตึก สวมหน้ากากอนามัยป้องกันไว้ก่อนส่วนที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ กล่าวถึง กรณีรอง สว.กก.สส.3 บก.สส.บช.น. ติดไวรัสโควิด-19 ว่า ได้รับรายงานจากกองบัญชาการตำรวจนครบาล ว่า มีข้าราชการตำรวจ ชั้นสัญญาบัตร ตำแหน่ง รอง สว. ในสังกัด กก.สส.3 บก.สส. ได้เข้ารับการตรวจร่างกาย จากสถาบันป้องกันและควบคุมโรคเขตเมืองบางเขน เนื่องจาก มีอาการเป็นไข้ เจ็บคอ ผลการตรวจพบว่า ผลเป็นบวก ติดเชื้อไวรัส โรคโควิด 19 จริง ซึ่งขณะนี้เข้ารักษาอาการอยู่ที่โรงพยาบาลตำรวจ.
พล.ต.ต.สันติ ผบก.สส.บช.น. สั่งกักตำรวจ 51 นาย ใกล้ชิดรองสารวัตร กองสืบฯ ติดโควิด-19 หากใครมีอาการให้ไปตรวจ แล้วมาแจ้งผลต่อผู้บังคับบัญชา ค่าใช้จ่ายดูแลให้เอง
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ตำรวจนครบาล,กักตัว,ตำรวจติดโควิด-19,ข่าวทั่วไป